ร้าน: บะหมี่เป๊าะ ก๋วยเตี๋ยวต้มยำหมูทะลัก พุทธบูชา
คะแนน: 5
รีวิว: กินตั้งแต่เปิดใหม่ๆ สมัยร้านเก่า ก๋วยเตี๋ยวรสชาติดี ต้มยำปรุงจัดจ้าน ตัวบะหมี่เป๊าะก็อร่อย หมูสับให้เยอะจนบังเส้นมิด ที่ชอบอีกอย่างคือตับลวกมากำลังดี เด้งๆ ออฟชั่นเสริมมีเกี๊ยวทอด กับหนังปลาแซลม่อนทอด เจ้าของร้านน่ารัก อัธยาศัยดี ร้านใหม่กว้างกว่าเดิม จอดรถริมถนนได้